《题仙人奕棋图》
明代·谢与思

石上藤萝绣作盘，仙人于此岁华宽。留将一着先天秘，恐与深山魍魉看。

作者简介：谢与思，字见齐，一字方壶。番禺人。明神宗万历八年（一五八〇）进士。官诸暨知县，寻调大田，为蜚语所中，贬秩。筑小楼于郊坰以隐居。卒年三十二。有《抱膝居存稿》。清温汝能《粤东诗海》卷三八、清同治《番禺县志》卷四一有传。